11. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. Σ.15238 της 5/13 Δεκ. 1966 (ΦΕΚ Β΄ 749) Περί καθορισμού: α)του ποσοστού της εισφοράς υπέρ Ο.Γ.Α. Δήμων και Κοινοτήτων επί της αξίας ενίων προϊόντων πωλουμένων υπό των παραγωγών και β)των υποβλητέων εις τον Οικονομικόν Έφορον στοιχείων, των του τρόπου και χρόνου υποβολής τούτων και καταβολής της εισφοράς υπέρ Ο.Γ.Α. κλπ. και του χαρτοσήμου επί πωλήσεως αγροτικών προϊόντων υπό παραγωγών. Έχοντες υπ’ όψη: 1)Τας διατάξεις: α)των παρ. 3 και 6 του άρθρ. 10 του Νόμ. 4169/1961, ως τούτο αντικατεστάθη δια του άρθρ. 3 του Ν.Δ. 4575/1966 και β)των άρθρ. 39, 42 και 57 του Κώδικος Φορολογικών Στοιχείων. 2)Σύμφωνον γνώμην του Διοικητικού Συμβουλίου του Οργανισμού Γεωργικών Ασφαλίσεων (Ο.Γ.Α.), αποφασίζομεν: 1)Ορίζομεν το ποσοστόν της επιβληθείσης δια της παρ. 1 του άρθρ. 10 του Νόμ. 4169/1961, ως τούτο αντικατεστάθη δια του άρθρ. 3 του Ν.Δ. 4575/1966, εισφοράς υπέρ Ο.Γ.Α. Δήμων και Κοινοτήτων επί της αξίας των κάτωθι πωλουμένων από της ισχύος του Ν.Δ/τος τούτου υπό των παραγωγών αγροτικών προϊόντων ως ακολούθως: α)Επί της αξίας των κτηνοτροφικών εν γένει προϊόντων πλην γάλακτος αγελάδος, εις 2%. β)Επί της αξίας των πτηνοτροφικών εν γένει προϊόντων και του γάλακτος αγελάδος εις 1%. γ)Επί της αξίας των σπόρων των πωλουμένων υπό σποροπαραγωγών συμβεβλημένων μετά του Δημοσίου ή εντολοδόχων αυτού ή ελεγχομένων υπό τούτου, εις 1,50% και δ)Επί της αξίας των νωπών ιχθύων και λοιπών υδροβίων ζώων εις 1%. 2)Καθορίζομεν, κατά τα εν τη υπ’ αριθ. Σ. 3721/7.3.66 αποφάσει ημών διαλαμβανόμενα, τα του τρόπου και χρόνου υποβολής στοιχείων εις τον Οικονομικόν Έφορον και καταβολής της εισφοράς υπέρ του Ο.Γ.Α.–Δήμων και Κοινοτήτων και του χαρτοσήμου, δια τα από της ισχύος του Ν.Δ. 4575/66 και εφεξής εκδιδόμενα τιμολόγια και εκκαθαρίσεις επί χονδρικής πωλήσεως υπό των παραγωγών ή των εντολοδόχων τούτων γεωργικών κλπ. προϊόντων, υποκειμένων εις την εισφοράν υπέρ Ο.Γ.Α.–Δήμων και Κοινοτήτων του άρθρ. 10 του Νόμ. 4169/1961, ως τούτο αντικατεστάθη δια του άρθρ. 3 του προμνησθέντος Ν.Δ/τος. 3)Ορίζομεν όπως, η κατά την παρ. 2 του άρθρ.  10 του Νόμ. 4169/1961, ως αντικατεστάθη δια  του   άρθρ.   3   του   Ν.Δ.   4575/1966,    οφειλομέ(Αντί για τη σελ. 1054,01(α) Σελ. 1054,01(β) Τεύχος Ε113–Σελ. 17 νη εισφορά υπέρ Ο.Γ.Α.–Δήμων και Κοινοτήτων καταβάλλεται υπό του παραγωγού εις το Δημόσιον Ταμείον εντός του αμέσως επομένου μηνός από της πωλήσεως των εν τη παραγράφω ταύτη διαλαμβανομένων προϊόντων, υποχρεουμένου του πωλητού των προϊόντων γεωργού κλπ. να υποβάλη εις τον Οικον. Έφορον: Α)Κατάστασιν εις τριπλούν, εις την οποίαν να αναγράφη α)το ονοματεπώνυμον και την διεύθυνσίν του, β)τον μήνα τον οποίον αφορά αύτη, γ)τον δικαιούχον της εισφοράς Δήμον η Κοινότητα, δ)το είδος, την ποσότητα, την τιμήν και την φορολογητέαν αξίαν των κατά τον προηγούμενον μήνα πωληθέντων προϊόντων ιδίας αυτού παραγωγής και ε)την αναλογούσαν, κατά περίπτωσιν εισφοράν. Το έν αντίτυπον της τριπλοτύπου καταστάσεως ταύτης θεωρούμενον υπό του Οικον. Εφόρου, επιστρέφεται εις τον υποβαλόντα ταύτην, τα δε δύο έτερα παραμένουν εις τον Οικονομικόν Έφορον. Β)Αποδεικτικόν καταβολής της εισφοράς. Η παρούσα δημοσιευθήτω δια της Εφημερίδος της Κυβερνήσεως. 